Lazzaro Cattaneo

Lazzaro Cattaneo, kinesisk: Guo Jujing (født 1560 i Sarzana i Liguria i Italia, død 19. januar 1640 i Hangzhou i Kina), var en kinamisjonær i jesuittordenen som samarbeidet med pater Matteo Ricci i jesuittmisjonens første fase i landet.

Liv og virke
Bakgrunn
Lazzaro Cattaneo fom fra en adelig familie i Sarzana, ikke langt fra Genova.  I 1581, begynte han som novvise på jesuittenes Collegio di S Andrea i Roma. Han ble overført til Portugal i 1585 der han fullførte sin utdannelse.

Prest, til India
Han ble presteviet i 1587. Han seilte ut mot Goa i India den 1. april 1588. I 1589 ble han superior for misjonen på fiskernes kyst der  - blant paravanene, perlefiskere langs Sør-Indias østkyst, nord for Kapp Comorin.

Kina
I 1593 kom han til Macao. Der fikk han sin avsluttende forberedelse på sitt virke i Kina ved jesuittenes kollegium São Paulo.Huang Qichen: «The First University in Macau: The Colégio de São Paulo», i John W. Witek (red.): Religion and Culture: An International Symposium Commemorating The Fourth Centenary of the University College of St. Paul – Macau, 28 November to 1 December 1994, Macau: Instituto Cultural de Macau, 1999, s. 257-260 

Han var sammen med pater Ricci i Shaozhou fra 1594 og ledsaget ham på hans første og mislykkede reise til Beijing i 1598. 

Tonetegnenes oppfinner: I 1598/99 samarbeidet pater Cattaneo med  Ricci og Sebastian Fernandes i arbeidet på Riccis andre kinesiske ordbok til vestlige språk. Riccis første ordbok hadde ikke gitt noen som helst indikasjon i det hele tatt om tonene som er så vesentlige for betydningen, og det var Cattaneo som oppfant systemet med fem tonemarkeringer i denne ordboken - Vocabulario sinico-europeo. Ordboken er siden gått tapt, skjønt de diakritiske tegn for tonene er kjent fra verker som bygget på ordboken.

Etter noen tid i Macao kom han til Nanjing i 1600. 

Pater Cattaneo ble den første misjonær i Shanghai i 1608 og Jiading i 1610, og ble der i området men alternerende med jesuittresidensen i Hangzhou i Zhejiang.

Verker

 Ling-hsing i-chu (Introduction of the soul to God)
 Hui-tsui yao-chi (On contrition and sorrow for sin)
 Shenhou pien
 Memoria (1606)

Se også
 Liste over kinamisjonærer tilhørende jesuittordenen

Referanser

Litteratur
L. Carrington Goodrich & Chao-Ying Fang (red.): Dictionary of Ming Biography, 2 bd., New York/London: Columbia University Press 1976 

Cattaneo, Lazzaro
Cattaneo, Lazzaro
Cattaneo, Lazzaro
Kategori:Katolske misjonærer
Kategori:Italienske misjonærer
Kategori:Italienske lingvister
Kategori:Personer fra Sarzana